लखनऊ. कानून व्यवस्था से निपटने के लिए यूपी सरकार लगातार नए प्रयोग कर रही है। इसी क्रम में अब हर जिले में एक स्वाट टीम यानी स्पेशल वेपन्स एंड टैक्टिल टीम का गठन किया जा रहा है। दावा है कि इस टीम के पास नाइट विजन के साथ ही तमाम आधुनिक असलहे, विशेष गाड़ी और कम्युनिकेशन के साधन होंगे।
किसी भी घटना पर ये टीम मौके पर चंद मिनटों में ही उपस्थित होगी, इसके जवान किसी भी घटना से जल्द और सुरक्षित तरीके से निपटने में सक्षम होंगे। वैसे आपको बता दें कि ये स्वाट टीम का कांसेप्ट अमेरिका से लिया गया है, जहां वर्षों से स्वाट टीमों ने कानून व्यवस्था से जुड़ी तमाम सफलताएं अर्जित की हैं।
आईजी कानून व्यवस्था आरके विश्वकर्मा के अनुसार इस टीम का एक महत्वपूर्ण कार्य ये होगा कि ऐसे स्थानों को चिन्हित किया जाए, जिसे आतंकवादी निशाना बना सकते हैं। उसका पूरा ब्लू प्रिंट टीम के पास होगा। समय समय पर यहां मॉक ड्रिल भी की जाएगी।
प्रदेश के हर जिले में स्वाट टीम होगी। जिसमें एक दरोगा, एक हेडकांस्टेबल और 8 कांस्टेबल होंगे। ये संख्या जरूरत के हिसाब से बढ़ाई भी जा सकती है। सख्त हिदायत है कि इस टीम में कांस्टेबल 35 वर्ष और दरेागा 40 वर्ष से ज्यादा का न हो, 100 मीटर वह 14 सेकेंड में पूरा कर ले। यही नहीं इस दल को लीड करने वाले अफसर की उम्र भी 35 वर्ष से ज्यादा नहीं होगी।
आगे जानिए इसकी खासियत...
hin_Deva hin_Deva hin_Deva hin_Deva bho_Deva